ΣΧΕΔΙΑΓΡΑΜΜΑ ΔΙΔΑΣΚΑΛΙΑΣ

|  |  |
| --- | --- |
| ΤΙΤΛΟΣ ΜΑΘΗΜΑΤΟΣ | **Προβλήματα και μέθοδοι ιστοριογραφίας του νεοελληνικού θεάτρου** |
| ΚΩΔΙΚΟΣ ΜΑΘΗΜΑΤΟΣ | ΝΘ 311 |
| ΑΚΑΔΗΜΑΪΚΟ ΕΤΟΣ | 2017-2018 |
| ΕΞΑΜΗΝΟ | Χειμερινό |
| ΤΥΠΟΣ ΔΙΔΑΣΚΑΛΙΑΣ | Υποχρεωτικό επιλογής |
| ΔΙΔΑΣΚΟΥΣΑ | Κατερίνα Καρρά |
| ΓΕΝΙΚΕΣ ΠΡΟΑΠΑΙΤΗΣΕΙΣ | Βασικές γνώσεις ιστορίας νεοελληνικού και παγκόσμιου θεάτρου και των σταθμών στις σχέσεις του νεοελληνικού με τον ευρωπαϊκό κόσμο. |
| ΠΕΡΙΕΧΟΜΕΝΟ ΜΑΘΗΜΑΤΟΣ | Το μάθημα στοχεύει στην εξοικείωση με τους μεθοδολογικούς και επιστημολογικούς προβληματισμούς της ιστοριογραφίας του νεοελληνικού θεάτρου. Στόχος είναι η ενημέρωση των φοιτητών για τις πρωτογενείς και δευτερογενείς πηγές της ιστορίας του νεοελληνικού θεάτρου, τις βασικές αρχές της ιστορικής σκέψης, η γνώση των δυσκολιών που συναντά η έρευνα, η ανάπτυξη του προβληματισμού τους γύρω από τη χρήση των πρωτογενών πηγών και τη διαδικασία σύνθεσης μιας ιστορικής μελέτης, τη σύνθεση της ιστορικής αφήγησης. Παράλληλα στόχος είναι η ενημέρωση των φοιτητών για τις νέες τάσεις της ιστοριογραφίας, τις συγκλίσεις και αποκλίσεις των ιστορικών του νεοελληνικού θεάτρου, τις θεωρητικές θέσεις και προτιμήσεις τους, τη μεθοδολογία τους (τα επιμέρους φαινόμενα που απασχολούν τον καθένα/καθεμία, τα σημεία στα οποία δίνουν έμφαση ή αντίθετα υποβαθμίζουν ή και αποσιωπούν), τον τρόπο σύνθεσης του υλικού τους. |
| ΟΡΓΑΝΩΣΗ – ΔΟΜΗ ΤΟΥ ΜΑΘΗΜΑΤΟΣ | Το μάθημα θα πραγματοποιηθεί σε δεκατρείς τρίωρες συναντήσεις και η δομή του -με πιθανές βέβαια τροποποιήσεις ανάλογα με το δυναμικό των συμμετεχόντων- θα είναι διαρθρωμένη στις εξής διδακτικές ενότητες:   1. Εισαγωγή στη μεθοδολογία του μαθήματος, (τρόπος παραδόσεων, εξέτασης, διδακτέα ύλη του μαθήματος, βασική βιβλιογραφία, ενημέρωση για τα θέματα «μικρών εργασιών»). Ο ρόλος του ιστορικού στη θεατρική ιστοριογραφία. Το ανέφικτο ιδανικό της απόλυτης αντικειμενικότητας. Η «αναστύλωση» ιστορικών παραστάσεων. Νέα ιστορία: η παραίτηση από την απαίτηση αντικειμενικής παρουσίασης του παρελθόντος. Προσωπική αφήγηση με βάση το υλικό και τις πηγές. «Επαναυποκειμενικοποίηση» της ιστοριογραφίας. Από την ιστορία του θεάτρου στις ιστορίες του θεάτρου από διάφορους συγγραφείς με διαφορετική μεθοδολογία και διαφορετικές σκοποθεσίες. Η μεθοδολογία της προσέγγισης ανάλογη με το πώς εκλαμβάνει ο εκάστοτε μελετητής το φαινόμενο του θεάτρου: ως θεμελιώδη κατηγορία της ανθρωπολογίας, ως φαινόμενο πολιτιστικό, ως κοινωνικό θεσμό, ως μια αλληλεπίδραση μεταξύ ηθοποιών – κοινού κοκ. Συγκριτολογική μέθοδος, κάθετη και οριζόντια, μέθοδος που βασίζεται στις σχέσεις με την πολιτισμική ιστορία της Δύσης και, παράλληλα, με τις γεωπολιτικές αλλαγές του ελληνικού κράτους και τις ιδεολογικές διακυμάνσεις του έθνους και του ελληνικού λαού. 2. Πηγές και μεθοδολογία της θεατρολογικής έρευνας. Διάκριση και αξιοποίηση των πηγών σε πρωτογενείς (αρθρογραφία εφημερίδων και περιοδικών, βάσεις δεδομένων, συλλογές θεατρικών προγραμμάτων, μακέτες κοστουμιών και σκηνικών, σκηνικά αντικείμενα, οπτικοακουστικό υλικό, κ.α.) και δευτερογενείς πηγές, δηλαδή δοκίμια στα οποία οι συγγραφείς είτε εξετάζουν συγκεκριμένες φάσεις και ζητήματα του νεοελληνικού θεάτρου είτε αποπειρώνται να συνθέσουν τα επιμέρους φαινόμενα σε μια ευρύτερη αφήγηση της ιστορίας του. 3. Τα τεκμήρια από τον Τύπο ως πηγή: διαφημίσεις, προεξαγγελτικά σημειώματα, άλλα κείμενα παρουσίασης. Η θεατρική κριτική ως πηγή: ιστορικές και συγχρονικές διαστάσεις. Η συνέντευξη. 4. Οπτικοακουστικές πηγές, Εικόνες, σκίτσα, φωτογραφίες, μακέτες, σχέδια, αφίσες, ηχογραφήσεις, ραδιοφωνικές – τηλεοπτικές εκπομπές, κινηματογραφικές ταινίες, βιντεοσκοπήσεις κ.α. ως πηγή ιστορίας νεοελληνικού θεάτρου. 5. Τα χειρόγραφα των κειμένων των θεατρικών έργων ως πηγή. Γενικές γνώσεις αρχειονομίας, προσέγγισης και αξιοποίησης των αρχειακών πηγών. Γενικές γνώσεις επεξεργασίας χειρογράφων. Οι εκδόσεις των θεατρικών κειμένων. 6. Άλλες πηγές: ταξιδιωτικά κείμενα, μαγνητοφωνημένες ή όχι ομιλίες, βιβλία σκηνής και τεχνικών θεάτρου, πρακτικά διοικητικών συμβουλίων και καλλιτεχνικών επιτροπών. προσωπικά ημερολόγια ανθρώπων του θεάτρου, οι βιογραφίες/αυτοβιογραφίες ως πηγή, αρχεία της πόλης. 7. «Γνωριμία» με χώρους όπου «στεγάζονται» πρωτογενείς πηγές: Επίσκεψη στο αρχείο παραστατικών τεχνών του ΕΛΙΑ – ΜΙΕΤ, το αρχείο του ΔΗΠΕΘΕ Πάτρας, τα ΓΑΚ, το αρχείο ΑΣΚΙ, με ιδιωτικά αρχεία. «Επαφή» με τα αρχεία συγγραφέων που έχει το τμήμα Θεατρικών Σπουδών στην κατοχή του για ψηφιοποίηση. 8. Ενημέρωση για βιβλιοθήκες, βάσεις δεδομένων και διαδικτυακές πηγές. Ηλεκτρονικά αρχεία και ψηφιοθήκες. Αρχείο Εθνικού θεάτρου http://www.nt-archive.gr, αρχείο του Κρατικού Θεάτρου της Βορείου Ελλάδος <http://www.ntng.gr/default.aspx?lang=el-GR&page=73>, ψηφιακό αρχείο της ΕΡΤ <http://archive.ert.gr>, αρχείο ΑΣΚΙ άλλα αρχεία. Έρευνα με συγκεκριμένα παραδείγματα. 9. Υπάρχουσες ιστορίες νεοελληνικού θεάτρου. Γενικές (Λάσκαρη, Σιδέρη, Βάλσα, Χατζηπανταζή, Πούχνερ, Σπάθης, Δελβερούδη). και ειδικές ιστορίες. Ιστορία υποκριτικής, ανάδυσης και εδραίωσης του σκηνοθέτη στη νεοελληνική σκηνή, ιστορία για το θέατρο πρόζας, το μεταπολεμικό θέατρο. Ιστορία μουσικού θεάτρου. Τοπικές ιστορίες. Μελέτες για επιμέρους φαινόμενα της ιστορίας του νεοελληνικού, όπως οι θεατρικοί διαγωνισμοί, η θεατρική αρχιτεκτονική η πρόσληψη του αρχαίου δράματος. Ιστορία της κριτικής. Πεδία μελέτης που έχουν παραγκωνιστεί: Παιδικό θέατρο, λαϊκό θέατρο. 10. Μεθοδολογικές επιλογές στην κατάταξη και διαχείριση του υλικού, (τρόποι οργάνωσης του ιστορικού υλικού σε επιμέρους ενότητες), στις αφηγηματικές τακτικές και στη γλωσσική και υφολογική απόδοση, εικονογράφηση). Ιδεολογικές προτεραιότητες μέσα από τις οποίες ερμηνεύουν τα φαινόμενα οι εκάστοτε ιστορικοί. Σύγκριση και αποτίμηση της ελληνικής θεατρικής ιστοριογραφίας. «Ιστορισμός», γεγονοτολογική και προσωποκεντρική ιστοριογραφία του 19ου αιώνα. Συζήτηση με παραδείγματα για τις κατασκευασμένες ειδήσεις ή τις αυθαίρετες κρίσεις που δεν ελέγχονται και αναπαράγονται, για την εστίαση ενός ιστορικού αποκλειστικά στη φιλολογική αξία ενός έργου και όχι στη θεατρική αξιοποίησή του, στην υποβάθμιση των τεχνών της παράστασης. 11. Συνθέτοντας μια ιστορία για ένα επιμέρους θέμα, χρησιμοποιώντας πηγές. Ζητήματα γραφής και συγγραφής: εισαγωγή, επιχειρήματα, παράγραφοι, συμπεράσματα Το ζήτημα της λογοκλοπής. Βιβλιογραφίες, υποσημειώσεις, παραπομπές. Άσκηση εφαρμογής σε προεπιλεγμένο θέμα. 12. Από τη γραπτή εργασία στη διάλεξη: τεχνικές και τρόποι της προφορικής παρουσίασης 13. Ανακεφαλαίωση. Συμπεράσματα. Εξετάσεις. «Παρουσίαση των μικρών εργασιών». |
| ΒΙΒΛΙΟΓΡΑΦΙΑ (επιλογή) | *Μελετήματα για τον ρόλο του ιστορικού, τα αρχεία , την ιστοριογραφία του θεάτρου και την έρευνα στο θέατρο:*  Ζακ Λε Γκοφ, *Ιστορία και μνήμη*, Δουβίτσας, 1998  Marc Bloch, *Απολογία για την ιστορία*, Καραμπελιάς 1994  Γκέοργκ Ίγκερς, *Η ιστοριογραφία στον 20ο αιώνα*, Νεφέλη 1999  William H. Sewell Jr, *Λογικές της ιστορίας*, Ξιφάρας, 2010  Thomas Postlewait και Bruce A. McConachie (επιμ.), *Interpreting the Theatrical Past. Essays in the Historiography of Performance*, University of Iowa Press, Iowa City 1989.  Thοmas Postlewait, *The Cambridge Introduction to Theatre Historiography*, Cambridge University Press, 2008.  Philip B. Zarrilli, Bruce McConachie, Gary Jay Williams και Carol Sorgenfrei, *Theatre Histories: An Introduction*, Routledge, Νέα Υόρκη και Λονδίνο 2006.  Kershaw, Baz & Helen Nicholson (επιμ.), *Research Methods in Theatre and Performance*, Edinburgh University Press, Εδιμβούργο 2011.  Kirsch G. and Rohan L., *Beyond the Archives: Research as a Lived Process,* Southern Illinois University Press, 2008.  Eco, Umberto, *Πώς γίνεται μια διπλωματική εργασία*, μτφ. – επιμ. Μ. Κονδύλη, Νήσος, Αθήνα 2001.  Μαυρολέων, Άννα, *Η έρευνα στο θέατρο: ζητήματα μεθοδολογίας*, Σιδέρης, Αθήνα 2010.  Ζαφειρόπουλος, Κώστας, *Πως γίνεται μια επιστημονική εργασία*. Επιστημονική έρευνα και κριτική εργασιών, Κριτική, Αθήνα 2015. Christopher B. Balme, *Εισαγωγή στις θεατρικές σπουδές*, µτφ. Ρωμανός Κοκκινάκης και Βίκυ Λιακοπούλου, Πλέθρον, Αθήνα 2012  Pinto I., “Theatre History and Performance: the archive’s unruliness as method”Rev. Bras. Estud. Presença, Porto Alegre, τόμ. 5, τχ. 3, Σεπτ./Δεκ. 2015, σελ. 507-530.  G. Thuillier και  J Tulard, Οι ιστορικές σχολές, μτφ. Κική Καψαμπέλη, Καρδαμίτσας, Αθήνα 1993.  Μπάγιας Α., *Εγχειρίδιο Αρχειονομίας. Η επεξεργασία ενός ιστορικού αρχείου*, Μεταίχμιο, Αθήνα 2003.  Ντεριντά Ζ., *Η έννοια του αρχείου*, μτφρ. Κωστής Παπαγιώργης, Εκκρεμές, Αθήνα 1996.  Ενδεικτική βιβλιογραφία για την ιστοριογραφία του νεοελληνικού θεάτρου:  *Ζητήματα ιστορίας του νεοελληνικού θεάτρου  (Μελέτες αφιερωμένες στον Δημήτρη Σπάθη),* επιμ. Νικηφόρος Παπανδρέου και Έφη Βαφειάδη, Πανεπιστημιακές Εκδόσεις Κρήτης, 2007.  *Σκηνική πράξη στο μεταπολεμικό θέατρο: συνέχειες και ρήξεις*. Διεθνές επιστημονικό συνέδριο αφιερωμένο στον Νικηφόρο Παπανδρέου, επιμ. Αντρέας Δημητριάδης, Άννα Σταυρακοπούλου, Ιουλία Πιπινιά, Εκδόσεις ΑΠΘ, Θεσσαλονίκη 2014.  Ιστορία του Νέου Ελληνισμού, 1770-2000 (επιμ.Β. Παναγιωτόπουλος), Αθήνα: Ελληνικά Γράμματα, 2003. Ιδιαίτερα τα άρθρα:  Σπάθης Δ. , «Το θέατρο: τα πρώτα βήματα στο νέο κράτος», στο *Ιστορία του νέου ελληνισμού 1770-2000*, τ. 4: Το ελληνικό Κράτος, 1833-1871. Η εθνική εστία και ο Ελληνισμός της Οθωμανικής Αυτοκρατορίας, Ελληνικά Γράμματα / ΤΑ ΝΕΑ, Αθήνα 2004, τχ. 14 & 15 & 16 , σσ. 211-232.  ——, «Το θέατρο: 1871-1909. Η εδραίωση της επαγγελματικής σκηνικής τέχνης», στο *Ιστορία του νέου ελληνισμού 1770-2000*, τ. 5: τα χρόνια της σταθερότητας, 1871-1909, Ελληνικά Γράμματα / ΤΑ ΝΕΑ, Αθήνα 2004, τχ. 13 & 14, σσ. 193-210.  ——, «Το θέατρο: 1901-1922», στο *Ιστορία του νέου ελληνισμού 1770-2000*, τ. 6: η εθνική ολοκλήρωση (1909-1922). Από το κίνημα στο Γουδί ως τη Μικρασιατική Καταστροφή, Ελληνικά Γράμματα / ΤΑ ΝΕΑ, Αθήνα 2004, τχ. 13 & 14, σσ. 195-212..  ——, «Το ελληνικό θέατρο: το θέατρο ανάμεσα σε δύο πολέμους», στο *Ιστορία του νέου ελληνισμού 1770-2000*, τ. 7: ο Μεσοπόλεμος 1922-1940, Ελληνικά Γράμματα / ΤΑ ΝΕΑ, Αθήνα 2004, σσ. 229 -248.  ——, «Το θέατρο: ανασυγκρότηση και ακμή της ελληνικής σκηνής», στο *Ιστορία του νέου ελληνισμού 1770-2000*, τ. 9: Νικητές και ηττημένοι 1949-1974, Ελληνικά Γράμματα / ΤΑ ΝΕΑ, Αθήνα 2004, σσ. 239-258.  Βαροπούλου Ελ., «Το θέατρο. 1974-2000» στο : Ιστορία του Νέου Ελληνισμού, 1700-2000. Τμ. 10. Ελληνικά Γράμματα, Αθήνα 2003.  Πατσαλίδης, Σάββας και Νικολοπούλου, Αναστασία (επιμ.), *Μελόδραμα: Ειδολογικοί και Ιδεολογικοί Μετασχηματισμοί*, University Studio Press, Θεσσαλονίκη 2001.  Λάσκαρης Νικόλαος, *Ιστορία του νεοελληνικού θεάτρου*, 2 τμ., Μ. Βασιλείου, Αθήνα 1938/1939.  Σπάθης, Δημήτρης, *Από τον Χορτάτση στον Κουν. Μελέτες για το νεοελληνικό θέατρο*, επιμέλεια Νικηφόρος Παπανδρέου, Μορφωτικό Ίδρυμα Εθνικής Τραπέζης, Αθήνα 2015.  ——, «Το νεοελληνικό θέατρο». Στον τόμο *Ελλάδα: Ιστορία και πολιτισμός*. Τόμ. 10ος. Θεσσαλονίκη: Μαλλιάρης, 1983, σσ. 11-67.  ——, «Η ιστοριογραφία του νεοελληνικού θεάτρου σε καινούρια επιστημονική τροχιά», *Τα Ιστορικά*, τ. 20, τχ. 38, Ιούνιος 2003, σσ. 248-262.  ——, «Η νεοελληνική κωμωδιογραφία στην κρίση της Ιστορίας», *Τα Ιστορικά*, τ. 22, τχ. 42, Ιούνιος 2005, σσ. 253-268.  Σιδέρης Γ., *Το αρχαίο θέατρο στη νέα ελληνική σκηνή 1821-1927*, Ίκαρος, Αθήνα 1976.  —, *Ιστορία του νέου ελληνικού θεάτρου 1794-1944*, τ. Α-Β1/Β2, Καστανιώτης, Αθήνα 1990 & 1999.  Χατζηπανταζής Θόδωρος, *Διάγραμμα ιστορίας του νεοελληνικού θεάτρου. Ιστορία του θεάτρου*, Πανεπιστημιακές Εκδόσεις Κρήτης, Ηράκλειο 2014.  ——, *Από του Νείλου μέχρι του Δουνάβεως. Το χρονικό της ανάπτυξης του ελληνικού επαγγελματικού θεάτρου στο ευρύτερο πλαίσιο της Ανατολικής Μεσογείου, από την ίδρυση του ανεξάρτητου κράτους ως τη Μικρασιατική Καταστροφή*, Πανεπιστημιακές Εκδόσεις Κρήτης, Ηράκλειο 2002.  Βασιλείου Αρετή, *Εκσυγχρονισμός ή παράδοση; Το θέατρο πρόζας στην Αθήνα του Μεσοπολέμου*, Μεταίχμιο, Αθήνα 2004.  Βάλσας Μ., *Το νεοελληνικό θέατρο από το 1453 έως το 1900*, μτφρ. Χαρά Μπακονικόλα – Γεωργοπούλου, Ειρμός, Αθήνα, 1994.  Δελβερούδη Ε.- Ά, «Θέατρο», στο Χ. Χατζηιωσήφ (επιμ.), *Ιστορία της Ελλάδας του 20ού αιώνα*, τ. Α2, σελ. 353-387 και τ. Β2: ο Μεσοπόλεμος 1922-1940, Βιβλιόραμα, Αθήνα 2004, σελ. 379-399.  Γλυτζουρής Αντώνης, *Η σκηνοθετική τέχνη στην Ελλάδα. Η ανάδυση και η εδραίωση της τέχνης του σκηνοθέτη στο νεοελληνικό θέατρο*, Ελληνικά Γράμματα, Αθήνα 2001.  ——, «Θέατρο: Ανανέωση και κρίση. Δεκαετία 1920-1930» στο *Ελλάδα 20ος αιώνας*, *Καθημερινή*, 2017.  ——, «Δεν βρέθηκε ο εξυπηρετητής»: έξι χρόνια χωρίς Θεατρικό Μουσείο, περ. *Σκηνή*, Τομ, 8 (2016), προσβάσιμο στην τοποθεσία <http://ejournals.lib.auth.gr/skene/article/view/5650/5546>  Καγγελάρη Δ., «Η θεατρική σκηνή 1941-1953», στο Χ. Χατζηιωσήφ & Π. Παπαστράτης (επιμ.), *Ιστορία της Ελλάδας του 20ού αιώνα*, τ. Γ2: Παγκόσμιος πόλεμος: Κατοχή – Αντίσταση 1940-1945, Βιβλιόραμα, Αθήνα 2007, σελ. 335-361.  Κωνσταντίνα Γεωργιάδη, «Πηγές της ιστορίας τους νεοελληνικού θεάτρου. Το άγνωστο αρχείο του Ι. Λάσκαρη», *σκηνή*. αρ. 1 (2010) , ,  Σταματογιαννάκη Κ., «Η διαχείριση θεατρικών φωτογραφικών τεκμηρίων: Η περίπτωση της συλλογής του Ε.Λ.Ι.Α.», στον τόμο: *Στέφανος, τιμητική προσφορά στον Βάλτερ Πούχνερ,* εrgo, Αθήνα 2007, σελ. 1143-1155.  *Έλληνες σκηνογράφοι ενδυματολόγοι και αρχαίο δράμα* (επιμ. Ελένη Φεσσά – Εμμανουήλ), Τμήμα Θεατρικών Σπουδών Πανεπιστημίου Αθηνών, Αθήνα 1999.  *Ένδυμα θεάτρου*, κατάλογος έκθεσης επμας, Εθνικό Θέατρο, Αθήνα 2003.  Χρυσ. Σταματοπούλου – Βασιλάκου, «Η θεατρολογική έρευνα στην Ελλάδα τον 21ό αιώνα: Προβλήματα και προοπτικές». Στον τόμο: *Συγκρότηση και συντονισμός του χώρου των βιβλιοθηκών, των μουσείων και των αρχείων τέχνης στην Ελλάδα: Αναζήτηση πολιτικής και πρακτικών συνεργασίας: 2οΣυνέδριο Βιβλιοθηκών Τέχνης, Αθήνα, 1 - 2 Φεβρ. 2008: Πρακτικά.* Αθήνα: Βιβλιοθήκη Ανωτάτης Σχολής Καλών Τεχνών, 2008, σσ. 99 - 107  Θρύλος Ά., *Το ελληνικό θέατρο*, τ. Α΄-ΙΒ΄, Ακαδημία Αθηνών / Ίδρυμα Κώστα και Ελένης Ουράνη, Αθήνα 1977-1981.  Μαυρομούστακος Π., *Το θέατρο στην Ελλάδα 1940-2000*, Καστανιώτης, Αθήνα 2005.  Πεφάνης, Γ.Π., *Θέματα του μεταπολεμικού και σύγχρονου ελληνικού θεάτρου*, Κέδρος 2001.  *Πρακτικά Α΄ Πανελλήνιου Θεατρολογικού Συνεδρίου,* Τμήμα Θεατρικών Σπουδών Πανεπιστημίου Αθηνών / Ergo, Αθήνα 2002.  *Το αρχαίο ελληνικό θέατρο και η πρόσληψή του, επιμ. Κ. Κυριακός, Πρακτικά Δ΄ Πανελλήνιου Θεατρολογικού Συνεδρίου, Τμήμα Θεατρικών Σπουδών Πάτρας, Πάτρα 2015.*  *Πρακτικά του επιστημονικού συνεδρίου για τα 20 χρόνια του Τμήματος Θεατρικών Σπουδών του Πανεπιστημίου Αθηνών*, 25-27 Ιανουαρίου 2011 «Από τη χώρα των κειμένων στο βασίλειο της σκηνής», (επιμ. Γωγώ Βαρζελιώτη), Ergo, Αθήνα 2013.  Σειραγάκης Μανώλης, *Το ελαφρό μουσικό θέατρο στη μεσοπολεμική Αθήνα,* 2 τμ., Καστανιώτης, Αθήνα 2009.  Δημητριάδης Αντρέας, *Σαιξπηριστής, άρα περιττός. Ο ηθοποιός Νικόλαος Λεκατσάς και ο δύσβατος δρόμος της θεατρικής ανανέωσης στην Ελλάδα του 19ου αιώνα*, Πανεπιστημιακές Εκδόσεις Κρήτης, Ηράκλειο 2006.  Puchner, W, *Η επιστήμη του θεάτρου στον 20ο αιώνα*, Κίχλη, 2014.  ——,*Μια εισαγωγή στην επιστήμη του θεάτρου*. Αθήνα: Εκδόσεις Παπαζήση, 2011.  ——, *Θεωρητικά Θέατρου.* Αθήνα: Εκδόσεις Παπαζήση, 2010.  ——, Συνοχές και ρήγματα, εκδ. Πολύτροπον, 2005.  ——, Διάγραμμα ιστορίας του νεοελληνικού θεάτρου, *Παράβασις*, 14, Αθήνα 2016, σ. 294-323 [για την *Ιστορία* του Χατζηπανταζή].  ——, «Επισκόπηση της ιστορίας του νεοελληνικού θεάτρου. Από τις αρχές του ώς τη Μικρασιατική Καταστροφή», *Κείμενα και αντικείμενα. Δέκα θεατρολογικά μελετήματα*, Αθήνα 1997, σ. 355-455.  ——, . *Ιστορικά Νεοελληνικού Θεάτρου: έξι μελετήματα*, Αθήνα: Παϊρίδης, 1984. «Θεατρική ιστοριογραφία μετά τον εξελικτικισμό και το φορμαλισμό: η ελληνικη περίπτωση», *Σταθμίσεις και ζυγίσματα. Δέκα θεατρολογικά μελετήματα*, Αθήνα 2006, σ. 31-43.  Walter Puchner, «The Historiography of Theatre after Evolutionism and Formalism. The Greek Case», στο *Τheatre and Theatre Studies in the 21st Century. Proceedings. First International Conference*. Πρακτικά του Α΄ Διεθνούς Συνεδρίου με θέμα: «Θέατρο και Θεατρικές Σπουδές στο κατώφλι του 21ου αιώνα. Επιμέλεια: Άννα Ταμπάκη-Βάλτερ Πούχνερ. Αθήνα: Τμήμα Θεατρικών Σπουδών, Εκδόσεις Ergo 2010, σ. 101-106.  <https://vimeo.com/68845705>  J. Lazardzig / V. Tkaczyk / M. Warstat, Theaterhistoriografie. Eine Einführung, Tübingen/Βasel 2012. |
| ΤΥΠΟΙ ΕΚΠΑΙΔΕΥΤΙΚΟΥ ΥΛΙΚΟΥ | Σημειώσεις των παραδόσεων, ιστορίες νεοελληνικού θεάτρου, μελετήματα από τη σχετική βιβλιογραφία, dvd από αρχεία θεάτρων, σχετικές ιστοσελίδες από διάφορα αρχεία (λ.χ. αρχείο ελληνικής Ραδιοφωνίας, αρχείο Εθνικού Θεάτρου και ΚΘΒΕ, αρχείο παραστατικών τεχνών ΕΛΙΑ, αρχείο εφημερίδων της Βουλής) τεκμήρια από αρχεία Λιδωρίκη, Χαρατσίδη, Σακελλάριου που δόθηκαν ή θα δοθούν στο Τμήμα για ψηφιοποίηση. |
| ΑΞΙΟΛΟΓΗΣΗ ΦΟΙΤΗΤΩΝ | Α) Μικρές εργασίες που θα δοθούν στην έναρξη του μαθήματος και θα παρουσιαστούν από τους φοιτητές σε ένα μάθημα προόδου στη μέση του εξαμήνου 50% της αξιολόγησης  Β) Γραπτή εξέταση με ερωτήσεις σύντομης και εκτεταμένης απάντησης  50% της αξιολόγησης. |